Datum: 8.3.2018

Spoštovani,

posredujemo vam odgovor na vprašanje gospodarskega subjekta za javno naročilo št. SNAGA-1/18 Dobava kemikalij za čistilno napravo in mehansko - biološko obdelavo odpadkov v RCERO LJUBLJANA, ki smo ga prejeli preko Portala javnih naročil. Poleg tega naročnik tudi spreminja razpisno dokumentacijo.

VPRAŠANJE:

Mi bi na tem javnem razpisu nastopili z podizvajalcem ki je iz Nemčije. Ker podizvajalec mora priložiti enaka dokazila kot ponudnik, me zanima če ostaja ESPD in vsa dokumentacija za to javno naročilo v nemščini?

ODGOVOR:

Dokumentacija v zvezi z oddajo javnega naročila je na voljo v slovenskem jeziku.

SPREMEMBA RAZPISNE DOKUMENTACIJE:

Naročnik je v točki 2.1.5. razpisne dokumentacije, v delu, ki se nanaša na sklop 2: Antipenilec, navedel: *»Za sklop št. 2, bo naročnik predvidoma naročal samo eno vrsto kemikalije, glede na potrebo v svojem tehnološkem procesu.«*

Naročnik spreminja razpisno dokumentacijo na način, da se postavka ANTIPENILEC, 100 % AKTIVNE SNOVI DREWPLUS 6000 E, proizvajalca ASHLAND, ne šteje v skupno ponudbeno ceno. Navedena postavka se premakne na konec ponudbenega predračuna, pri čemer mora ponudnik za navedeno postavko vpisati ponudbeno ceno. Naročnik bo glede na potrebe v svojem tehnološkem procesu in v primeru potrebe po navedeni kemikaliji, le to naročal v skladu z določili okvirnega sporazuma, na podlagi odpiranja konkurence med strankami okvirnega sporazuma.

Ponudniki morajo oddati svojo ponudbo na spremenjenem ponudbenem predračun z dne 8.3.2018.

Ponudniki morajo pri pripravi ponudbe upoštevati odgovor na vprašanje in spremembo razpisne dokumentacije z dne 8.3.2018, ki je bila objavljena na spletni strani naročnika in na Portalu javnih naročil.

Lepo pozdravljeni!

JAVNI HOLDING Ljubljana, d.o.o.

Sektor za javna naročila